ગુજરાત વિધાનસભાના નવિનીકરણની કામગીરીનો પ્રારંભ કરાયો છે. રૂપિયા ૧૨૦ કરોડ જેટલા ખર્ચે વિધાનસભાનો લુક બદલવાની કામગીરી એક વર્ષમાં પૂર્ણ કરાશે. જોકે ખાસ ધ્યાનાકર્ષક બાબત એ છે કે હાલ વિધાનસભા ગૃહમાં ધારાસભ્યોની સંખ્યા ૧૮૨ને ધ્યાનમાં રાખીને બેઠક વ્યવસ્થા છે. નવિનીકરણ બાદ ગૃહમાં ૨૨૦ ધારાસભ્યો બેસી શકે તેવી વ્યવસ્થા કરવામાં આવશે. રાજ્ય સરકારે ભવિષ્યની સ્થિતિને ધ્યાનમાં રાખીને બેઠકો વધારવાનો નિર્ણય લીધો છે, કારણ કે રાજ્ય સરકાર દ્વારા અગાઉ પણ ધારાસભ્યોની સંખ્યામાં વધારો કરવાની દરખાસ્ત થઈ હતી જે સ્વીકારવામાં આવી ન હતી.